
	Comisia pentru agricultură, silvicultură, industrie alimentară şi servicii  specifice

Nr. 24/491

	
	Comisia pentru apărare, ordine publică 
şi siguranţă naţională
Bucureşti, 21.05.2010
Nr. 32/170



 RAPORT  COMUN 
asupra proiectului de Lege pentru aprobarea Ordonanţei de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale 

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru apărare, ordine publică şi siguranţă naţională au fost sesizate spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale, transmis cu adresa nr. PL x 328 din 20 mai 2010,  înregistrat cu nr. 24/379/20.05.2010, respectiv cu nr. 32/170/21.05.2010.
La întocmirea raportului, Comisiile au avut în vedere avizele favorabile ale Consiliului Legislativ.

Proiectul de ordonanţă are ca obiect de reglementare crearea cadrului normativ pentru derularea activităţilor de aerofotogrammetrie şi de realizare a ortofotoplanurilor pe teritoriul României, pentru Ministerul Agriculturii şi Dezvoltării Rurale, prin structurile de specialitate în acest domeniu ale Ministerului Apărării Naţionale, stabilite de către acesta. 
Proiectul de Lege pentru aprobarea Ordonanţei de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale face parte din categoria legilor organice, potrivit prevederilor art. 73 din Constituţia României, republicată.

La dezbaterea proiectului au participat, ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul Mihail Vasile-Ozuno, secretar de stat în Ministerul Apărării Naţionale şi domnul Dănuţ Apetrei - secretar de stat în cadrul Ministerului Agriculturii şi Dezvoltării Rurale.

La lucrările Comisiei  pentru agricultură, silvicultură, industrie alimentară şi servicii specifice au fost prezenţi 26 de deputaţi, din totalul de 27 membri ai comisiei, iar la lucrările Comisiei pentru apărare, ordine publică şi siguranţă naţională au fost prezenţi 23 de deputaţi, din totalul de 25 membri ai comisiei. 

Raportul comisiilor a fost adoptat în unanimitate, în şedinţele care au avut loc în data de 8 iunie 2010. 

Proiectul de lege a fost adoptat de Senat în şedinţa din 17 mai 2010.
Proiectul de lege, potrivit art.75 alin. (1) şi (3) din Constituţia României, republicată, şi art.92 alin. (9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisiile propun admiterea cu modificări şi completări a proiectului de lege. 

AMENDAMENTE ADMISE
În urma dezbaterii, Comisiile propun adoptarea proiectului de lege cu următoarele amendamente: 


	Nr. crt.
	Text Ordonanţa de urgenţă a Guvernului nr. 21/2010
	Text Senat 
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	L E G E 

pentru aprobarea Ordonanţei de urgenţă a Guvernului nr.21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale 

 
	Nemodificat 
	

	2. 
	
	Articol unic. – Se aprobă Ordonanţa de urgenţă a Guvernului nr. 21 din 24 martie 2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale, publicată în Monitorul Oficial al României, Partea I, nr.199 din 30 martie 2010, cu următoarele modificări:

	Articolul unic devine articolul I – partea introductivă Nemodificată 
	Ca urmare a introducerii Art.II. 

	3. 
	Ordonanţa de urgenţă
privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale

	______________
	Nemodificat 
	

	4. 
	Art. 1. - (1) Activitatea de aerofotogrammetrie si de realizare a ortofotoplanurilor pe teritoriul României, pentru Ministerul Agriculturii şi Dezvoltării Rurale, reprezintă activitate de interes naţional. 
(2) In perioada 31 martie 2010—31 decembrie 2020, activitatea de aerofotogrammetrie şi de realizare a ortofotoplanurilor pe teritoriul României, pentru Ministerul Agriculturii şi Dezvoltării Rurale, se execută de către Ministerul Apărării Naţionale. 
(3) Structurile Ministerului Apărării Naţionale care execută aceste activităţi se stabilesc de ministrul apărării naţionale, prin protocolul prevăzut la art.2 alin.(2). 
(4) Structurile Ministerului Agriculturii şi Dezvoltării Rurale beneficiare ale acestor activităţi se stabilesc de ministrul agriculturii şi dezvoltării rurale, prin protocolul prevăzut la art.2 alin.(2). 
(5) Activitatea de aerofotogrammetrie şi de realizare a ortofotoplanurilor de către Ministerul Apărării Naţionale se efectuează cu respectarea prevederilor art. 6 din Legea cadastrului şi a publicităţii imobiliare nr. 7/1996, republicată, cu modificările ulterioare.
	____________
	Nemodificat 
	

	5. 
	Art.2. - (1) Plata serviciilor de aerofotogrammetrie şi de realizare a ortofotoplanurilor se efectuează, anual, din bugetul de stat, prin bugetul Ministerului Agriculturii şi Dezvoltării Rurale. 
(2) Pentru aplicarea prevederilor art. 1 si art. 2 alin. (1), în termen de 10 zile de la intrarea în vigoare a prezentei ordonanţe de urgenţă se încheie un protocol între Ministerul Agriculturii şi Dezvoltării Rurale şi Ministerul Apărării Naţionale. 
(3) In baza protocolului prevăzut la alin. (2), se încheie anual contracte de prestări servicii între structurile desemnate potrivit prevederilor art.1 alin.(3) şi (4). 
(4) Pentru anul 2010, contractul de prestări de servicii se încheie în termen de 10 zile de la semnarea protocolului prevăzut la alin. (2).
	1. La articolul 2, alineatul (4) va avea următorul cuprins:
Nemodificat 

Nemodificat 

Nemodificat 

„(4) Pentru anul 2010, contractul de prestări de servicii se încheie în termen de 180 de zile de la semnarea protocolului prevăzut la alin.(2).”
	Partea introductivă – se elimină. 
Nemodificat 

Nemodificat 

Nemodificat  

Se elimină.   
Deputat PD-L – Valeriu Tabără
	Devine Art.II.

Având în vedere că termenul de 10 zile a expirat şi astfel efectele juridice au fost produse, el nu mai poate fi prelungit, deoarece nu mai există. Pe cale de consecinţă trebuie instituit un alt termen care să înceapă la data intrării în vigoare a legii de abrogare a ordonanţei. 



	6. 
	Art.3. - Pentru derularea activităţii prevăzute la art.1 alin.(2), Ministerul Agriculturii şi Dezvoltării Rurale, prin structura stabilită potrivit art.1 alin.(4), efectuează plata unui avans într-un procent de 30% Ministerului Apărării Naţionale, pentru structura desemnată potrivit art.1 alin.(3), în termen de maximum 30 de zile de la data intrării în vigoare a prezentei ordonanţe de urgenţă.
	2. Articolul 3 va avea următorul cuprins: 
„Art.3. – (1) Prin derogare de la prevederile art.52 alin. (7) din Legea nr. 500/2002 privind finanţele publice, cu modificările şi completările ulterioare, pentru derulare activităţii prevăzute la art.1 alin.(2), Ministerul Agriculturii şi Dezvoltării Rurale, prin structura stabilită potrivit art. 1 alin. (4), efectuează plata în avans în sumă de 6.300.000 de lei de la Capitolul 20.01.30 către Ministerul Apărării Naţionale, pentru structura desemnată potrivit art.1 alin. (3), în termen de maximum 30 de zile de la semnarea contractului de prestări de servicii pentru anul 2010. 

(2) Prin derogare de la prevederile art. 52 alin. (8) din Legea nr.500/2002, cu modificările şi completările ulterioare, sumele reprezentând avansul prevăzut la alin. (1) se justifică prin documentele emise de Ministerul Apărării Naţionale aferente serviciilor prestate de structura desemnată potrivit art. 1 alin. (3) şi recepţionate de Ministerul Agriculturii şi Dezvoltării Rurale, prin structura desemnată potrivit art.1 alin. (4) până la 31 decembrie 2012.

 
	1. Articolul 3 va avea următorul cuprins: 
Art.3. – Prin derogarea de la prevederile art. 52 alin. (7) din Legea nr. 500/2002 privind finanţele publice, cu modificările şi completările ulterioare, pentru derularea activităţilor prevăzute la art.1 alin.(2), Ministerul Agriculturii şi Dezvoltării Rurale, prin structura stabilită potrivit art. 1 alin. (4), efectuează plata în avans în sumă de 6.300.000 de lei de la Capitolul 20.01.30 către Ministerul Apărării Naţionale, pentru structura desemnată potrivit art.1 alin. (3), în termen de maximum 30 de zile de la data semnării contractului de prestări de servicii pentru anul 2010.
Nemodificat 
Deputat PD-L – Valeriu Tabără 
	Pentru corectitudinea redactării. 

	7. 
	Art.4 - Sumele încasate din serviciile de aerofotogrammetrie şi de realizare a ortofotoplanurilor se constituie venituri ale activităţilor finanţate integral din venituri proprii înfiinţate pe lângă Ministerul Apărării Naţionale, potrivit prevederilor Hotărârii Guvernului nr. 253/2003 privind aprobarea înfiinţării pe lângă Ministerul Apărării Naţionale a unor activităţi finanţate integral din venituri proprii, cu modificările ulterioare.
	___________
	Nemodificat 
	

	8. 
	Art.5. - (1) Înregistrările rezultate în urma serviciilor de aerofotogrammetrie şi ortofotoplanurile fac obiectul dreptului de autor al Ministerului Apărării Naţionale, iar Ministerul Agriculturii şi Dezvoltării Rurale şi instituţiile din subordine au drept de utilizare a acestora.
 
(2) Ortofotoplanurile rezultate în urma aplicării prevederilor prezentei ordonanţe de urgenţă se pot pune la dispoziţia autorităţilor publice centrale şi locale, gratuit, la cerere, potrivit protocoalelor încheiate între acestea şi Ministerul Apărării Naţionale.
	3. Articolul 5 va avea următorul cuprins: 
„Art.5. – (1) Toate drepturile de autor asupra înregistrărilor rezultate în urma serviciului de aerofotogrammetrie şi ortofotoplanurilor revin exclusiv Ministerului Apărării Naţionale, Ministerului Agriculturii şi Dezvoltării Rurale şi instituţiilor din subordine stabilite potrivit prevederilor art. 1 alin. (4). 
(2) Ortofotoplanurile rezultate în urma aplicării prevederilor prezentei ordonanţe de urgenţă se pot pune la dispoziţia autorităţilor publice centrale şi locale, gratuit, la cerere, potrivit protocoalelor încheiate între acestea şi Ministerul Apărării Naţionale. 
	2. Articolul 5 va avea următorul cuprins: 
Nemodificat 

(2) Ortofotoplanurile rezultate în urma aplicării prevederilor prezentei ordonanţe de urgenţă se pot pune la dispoziţia Agenţiei Naţionale de Cadastru şi Publicitate Imobiliară şi autorităţilor publice centrale şi locale, gratuit, la cerere, potrivit protocoalelor încheiate între acestea şi Ministerul Apărării Naţionale. 
Deputat PSD+PC – Ion Dumitru 

Deputat PSD+PC – Marian Ghiveciu 
	

	9. 
	
	
	Art.II. – Pentru anul 2010 se instituie un  nou termen de încheiere a contractului de prestări servicii prevăzut la art. 2 alin. (3) din Ordonanţa de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale, de 180 zile de la data intrării în vigoare a prezentei legi.

	


Comisiile au propus aprobarea proiectului cu  49 voturi pentru,  0  voturi împotrivă şi 0 abţineri.

 
PREŞEDINTE,









PREŞEDINTE, 


Prof. univ. dr. Valeriu TABĂRĂ

                              Costică CANACHEU 






SECRETAR,









SECRETAR, 

Vasile MOCANU  








Eugen BĂDĂLAN 

Consilier Anton Păştinaru  








Expert parlamentar Valentin Busuioc 

